Awi krisik

Awi kirisik (Bambusa multiplex) nyaéta tangkal awi anu ngahaja dipelak ku lantaran mibanda loba kagunaan, utamana pikeun pager hirup di buruan anu perenahna nyanghareup ka jalan.KBBI daring: bambu awi karisik disebut ogé awi ganani ; awi cina  ; awi pager  atawa buluh pagar.
Awi kirisik di daérah Jawa disebutna pring gĕndani, pring cĕndani (basa Jawa). 1987. Tumbuhan Berguna Indonesia I: 336-7. Badan Litbang Kehutanan, Departemen Kehutanan. Jakarta. (versi berbahasa Belanda -1922- I: 278-9, sebagai Bambusa nana Roxb.) Dina basa Inggris disebutna hedge bamboo kalawan mibanda rupa-rupa variasi, atawa numutkeun kultivarna; disebut ogé Chinese dwarf bamboo.

 Pedaran 
Awi kirisik tangkalna ngarungkun tur kékép ; rimpangna nyagak simpodial.Iwungna héjo, lokos; tangkal anu masih kénéh ngora semu bodas kawas disimbutan ku bubuk lilin. Tangkalna ajeg pucukna ngarumpuyuk, jangkungna bisa nepi ka 8 m, tungtung tangkal ka pucukna melengkung; régangna bijil tina buku-buku tangkal anu masih kénéh deukeut tina taneuh. Dina satangkal régang anu bijil ukuranna méh sarua, panjang lk. 7-9, panjang buku-bukuna 30-50 cm sedengkeun garis tengahna (0,3–)1,5–2,5 cm. Tangkal awi kirisik kawilang ipis tapi pejel 5 mm (var. riviereorum); héjo hérang, kalwan mibanda bulu-bulu anu heuras kelirna coklat nepi ka coklat kolot, utamana anu aya di handapeun buku tangkal; buku-bukuna ngajarendul.Flora of China: 57. Bambusa multiplex

Salumpitna/Culm-sheat gancang leupas tina tangkal; wanguna kawas trapesium leutik, mimtina kawas aya wedakna (semu bodas), henteu buluan, melengkung henteu rata, tungtungna nikel kaluar. Ligula rérégéan henteu rata, jangkungna 1,5 mm, lokos. Palapah daun gancang leupas, ajeg, wangunna kawas segi tilu rada pongpét, palapah handapna méh sarua jeung palapah luhurna, tungtung palapah daun semu méncos, di luarna buluan kelirna coklat. 2001. Identikit jenis-jenis bambu di Jawa: 30-2. Gb. 13 & L.f. 6. Bogor: Puslitbang Biologi LIPI. 

Daun salambar lonyod méncos ka tungtungna 5-13 × 0,6-1,5 cm, daun beulah handap rada keusrak, semu bodas, ngaronyok aya kana 5-26 lambar daun dina tungtung régang; salumpit daun leutik, baruluan ; ligula rérégéan, jangkung lk. 1 mm.

 Tempat hirup jeung ékologi 
Awi krisik ditaksir asalna ti wewengkon Indocina jeung Cina beulah kalér; kiwari geus nyebar ka sababaraha nagara di wilayah tropis, kaasup Asia Tenggara.GrassBase: Bambusa multiplex
Awi krisik disebut ogé awi ganani bisa hirup dina rupa-rupa kaayaan taneuh, ogé dina dataran anu luhur 1.500 m tina beungeut cai laut (dpl).

 Mangpaat 
Awi krisik loba anu mikaresep tur ngahaja dipelak utamana pikeun pager hirup di kebon jeung buruan. Tangkalna anu geus kolot sok dimangpaatkeun pikeun gagang payung atawa jeujeur. Di Indonesia jeung Thailand ieu awi dipaké ogé pikeun anyaman. Di Filipina, tangkalna geus dipecakan dijieun bubur pikeun nyieun kertas pulp. Di Taiwan, Awi krisik dipaké pikeun panghalang angin. Kultivar-kultivar tangkalna leuwih pendék ngahaja dipelak dina pot pikeun papaés buruan. 1995. "Bambusa multiplex (Lour.) Raeuschel ex J.A. & J.H. Schultes".  in Soejatmi Dransfield & E.A. Widjaja (Eds). Plant Resources of South-East Asia No. 7 Bamboos: 65-7. Bogor :PROSEA (Plant Resources of South-East Asia) Foundation. [Internet] Record from Proseabase. Accessed 13-Jun-2016

 Dicutat tina 

 Daptar pustaka 







 Tutumbu kaluar 

 Plantamor: Bambu cina
 Plant Illustrations: Bambusa multiplex
 Useful Trop. Plants: Bambusa multiplex
Kategori:Tutuwuhan
Kategori:Poaceae
Kategori:Tutuwuhan industri
Kategori:Tutuwuhan hias